Veteran-VM i skihopping og kombinert

Veteranverdensmesterskapet i skihopping og kombinert har blitt arrangert årlig siden 1990 av foreningen International Masters Championships (IMC), som ble stiftet i 1989. Mesterskapet er åpent for alle utøvere som har fylt 30 år (menn) eller 25 år (kvinner) og som er medlem av enten IMC eller et nasjonalt skiforbund.
For spesielt hopp omfatter mesterskapet hopping i bakker av forskjellig størrelse (vanligvis tre bakker, den største ca. K90), individuelt og lagkonkurranse. I kombinert konkurreres det i hoppbakker størrelse ca. K60 og K40, normaldistanse, sprint og lagkonkurranse. Kombinert langrenn avvikles etter Gunder-metoden eller ved klassevis fellesstart.
Det konkurreres i aldersklasser med fem års intervaller, eksempelvis Menn 40-44 år, 45-49 år osv., samt en begrenset gjesteklasse for hoppere i alderen 25-29 år (menn). I de første mesterskapene kunne deltakerne melde seg på i så mange bakker de ønsket; i dag (pr. 2010) kan en hopper delta i maksimalt to bakker samt lagkonkurranse.


== Deltakere ==


=== Deltagende nasjoner ===
Mesterskapet har vært dominert av deltakere fra Norge, Finland og Russland. Til og med 2009 hadde deltakere fra disse landene vunnet henholdsvis 132, 87 og 67 av 420 registrerte medaljer. Siden 2000 har det vært en sterk økning i antall deltakere fra landene i Mellom-Europa. Deltakere fra til sammen 22 land har (per 2012) vært med i veteran-VM: Australia, Canada, Estland, Finland, Frankrike, Italia, Kasakhstan, Latvia, Norge, Polen, Russland, Slovakia, Slovenia, Storbritannia, Sveits, Sverige, Tsjekkia, Tyskland, Ukraina, Ungarn, USA, Østerrike.


=== Individuelle deltagere (utvalg) ===
De fleste av deltakerne i veteran-VM har ikke vært i verdenstoppen som seniorhoppere/-løpere. Enkelte deltakere med bakgrunn fra verdenscupen eller nasjonal toppklasse har imidlertid vært med. Blant disse er:

Sławomir Kardas (Canada)
Uno Kajak (Estland)
Jussi Hautamäki (Finland)
Pasi Huttunen (Finland)
Juha Lappalainen (Finland)
Anssi Nieminen (Finland)
Matti Nykänen (Finland)
Giancarlo Adami (Italia)
Marco Beltrame (Italia)
Simone Pinzani (Italia)
Gjert Andersen (Norge)
Hallstein Bøgseth (Norge)
Ole Gunnar Fidjestøl (Norge)
Ronald Jensen (Norge)
Willy Johansen (Norge)
Trond Jøran Pedersen (Norge)
Roger Ruud (Norge)
Tom Sandberg (Norge)
Geir Atle Wøien (Norge)
Bartłomiej Gąsienica Sieczka (Polen)
Wojciech Tajner (Polen)
Vladimir Frolov (Russland)
Leonid Komarov (Russland)
Sergej Soldatov (Russland)
Sergej Tsjervjakov (Russland)
Vadim Zakharov (Russland)
Jozef Hýsek (Slovakia)
James Lambert (Storbritannia)
Gérard Balanche (Sveits)
Bruno Reuteler (Sveits)
Kurt Elimä (Sverige)
Lennart Elimä (Sverige)
Tomas Jernkrook (Sverige)
Seppo Toivonen (Sverige)
David Jirotka (Tsjekkia)
Tomáš Raszka (Tsjekkia)
Joachim Petzold (Tyskland)
Valerij Savin (Ukraina)
Péter Tuczai (Ungarn)
Alexander Diess (Østerrike)
Harald Diess (Østerrike)
Andreas Goldberger (Østerrike)
Alfred Groyer (Østerrike)
Martin Koch (Østerrike)
Werner Rathmayr (Østerrike)
Andreas Widhölzl (Østerrike)Den eldste deltakeren i mesterskapet er Olai Lie (Norge), som var fylt 90 år da han deltok i veteran-VM i Zakopane i 2003. Sindre Helland (Norge) deltok i alle de 22 mesterskapene som ble avholdt til og med 2011.


== Arrangørsteder ==
Veteran-VM har fem ganger blitt arrangert i Norge: Odnes (1991), Hurdal (1994), Rognan (2000), Orkdal (2016) og Vikersund (2019). Den fullstendige listen over arrangørsteder ser slik ut:

Veteran-VM 2010 ble arrangert i samarbeid med IOC, som en del av IOCs internasjonale veteranleker, som ble arrangert i Bled i Slovenia.


== Veteran-EM sommer ==
IMC har siden 2006 også arrangert sommer-veteraneuropamesterskap i skihopping og kombinert.


== Veteran-NM ==
Norgesmesterskap i skihopping og kombinert


== Referanser ==


== Eksterne lenker ==
International Masters Championship
Eastern Ski Jumping & Nordic Combined Foundation, Inc.: International Masters Championships – Ski Jumping and Nordic Combined Skiing
VM 2015
Official website of Finnish Masters Skijumpers Arkivert 27. desember 2013 hos Wayback Machine.
Veteranhopp Norge